**Prof. Jaroslav Husár**

**Sú globalizácia a civilizácia na rázcestí?**

|  |  |  |
| --- | --- | --- |
| Čitateľa možno prekvapila otázka v nadpise. K zamysleniu nad týmto problémom ma podnietilo viacero faktov, aj zo Slovenska. Prečítal som si, že Monsantos Slovakia bola zrušená a prebrala ju Bayer s. r. o. od 14/1/2024 a sídli tam kde sídlila Monsantos. Druhým prekvapivým fakom bol článok v Denníku N s nadpisom **Z Bruselu pomáhajú vyrábať ruské rakety** a to tak, že v Bruseli sídli firma, ktorá **organizuje nákup navigačných systémov aj presných obrábacích strojov**, bez ktorých sa nezaobíde výroba rakiet a dodáva ich do Ruska. Tento podnik s analogickým názvom je aj v Turecku. Tovar sa teraz dováža do Turecka a z Turecka do Ruska. Na Slovensku máme 4 automobilky zo 4 krajín. Teda čitateľ zistil, že máme viacero **foriem** globalizácie.  Preto vidím potrebu **objektívneho poznania prevratných a zároveň rozporuplných** globalizačných premien, ktoré sa priam lavínovite šíria *celou našou planétou*, ba je zo dňa na deň *akútnejšia*. Aj zato tému z nadpisu rozoberajú vedecké diela. Je to zásadný dnešný ekonomický, tvrdím, *celoplanetárny* problém. Globalizačné trendy v sebe skrývajú na jednej strane obrovský **produktívny potenciál** odkrývajúci netušené možnosti ľudsky dôstojného **rozvoja civilizácie**, no na druhej strane prinášajú nebývalé **hrozby a riziká** ohrozujúce, dovolím si povedať, samotnú jej existenciu. Ba by som povedal, že akoby sa rysoval koniec konsenzu makroekonomickej teórie o fungovaní ekonomiky. Vyjadruje to aj objavší sa pojem *offshoring*, čo je premiestnenie obchodného procesu z jednej krajiny do druhej – zvyčajne prevádzkový proces, ako je výroba, alebo podporné procesy, napr. aj účtovníctvo.  Popredný japonský výrobca ocele Nippon Steel je presvedčený, že úspešne dokončí plánovanú akvizíciu americkej U. S. Steel, a to aj napriek odporu odborových zväzov v USA a niektorých senátorov. Uviedol to v piatok prezident spoločnosti. Čitateľ iste čítal, že **Japonské oceliarne Nippon Steel kupujú americký koncern U. S. Steel, ktorý vlastní aj *košickú fabriku*. Firmy sa dohodli na konečnej cene 14,9 miliardy dolárov, čo je 55 dolárov za akciu spolu s prevzatím dlhu. Oznámili to v pondelok 18. decembra.**  Ekonómovia už dlhšie študujú a preskúmavajú **protirečivosť ekonomických, sociálnych, ekologických a celkových spoločenských súvislostí a dôsledkov globalizácie**. Hovoria aj to, že v roku 1989 začala *tretia éra globalizácie*. Aby si čitateľ dôkladne a do hĺbky uvedomil problémy, musím sa oprieť o ekonomické diela, ktoré aj klasifikujú globalizáciu, aby čitateľ lepšie porozumel závažnosti problému, a to **extrémne prejavy a** dôsledky, ktoré plodia zbožňovateľov ale aj odporcov globalizácie; obrovské bohatstvo jednotlivcov a zároveň chudobu a nezamestnanosť. Nebývalé riziká a hrozby ohrozujú samotnú jej existenciu a stáva sa tak civilizačným rázcestím. Jasne to dokumentuje napr. dielo J. Stiglitz *Globalisation and Its Discontents* (Globalizácia a jej nespokojenci), *alebo dielo* Baldwin *Great Convergence* (Veľká konvergencia), v ktorých hovoria, že globalizácia na jednej strane odkrýva obrovský potenciál **zväčšovania produkčnej sily spoločnosti**, možnosti substitúcie faktorov výroby (človeka nahradia rôzne automaty AI), ale plodí *odcudzenosť a biedu*. Diela rozlišujú typy podnikov počínajúc *domácim podnikom* (národným) až po *globálny svetový podnik*. Pre skúmanie globalizačných procesov je preto dôležité, ako hovoria, rozpoznávať *kvalitatívne prahy* medzi rôznymi úrovňami hospodárskej závislosti, **internacionalizácie** podnikov. Za účelom rozčlenenia podnikov sa východiskom stal domáci podnik, ktorý má **domáce** zdroje a pracuje pre **domáci** trh. Prvý stupeň **internacionalizácie** (globalizácie) vzniká, keď jeho výroba je spojená už aj s exportom a importom. Špecializačné a kooperačné väzby na dlhodobej *zmluvnej* báze so zahraničnými partnermi už predstavujú vyšší stupeň *internacionalizácie podniku*. Ďalším stupňom je **majetková účasť** zahraničného kapitálu v domácom podniku a potom **kapitálová účasť** domáceho podniku v zahraničnom podniku, resp. podnikoch. Ešte vyššie na stupnici internacionalizácie je podnik, ktorý má v zahraničí dcérske spoločnosti. Ekonómovia hovoria, že táto základná stupnica sa prehlbuje, ak použijeme ďalšie špecializačné kritériá, ktoré umožňujú komplexnejšie vymedziť, ohraničiť rozsah a charakter *internacionalizácie podniku*. Diela hovoria o týchto špecializačných kritériách podnikov:   * podiel exportu na celkovej produkcii a počet krajín, resp. trhov, na ktoré podnik vyváža; * podiel špecializovanej a kooperovanej produkcie na exporte a na celkovej produkcii, počet kooperačných partnerov, ako aj šírka a hĺbka špecializácie a kooperácie podľa predvýrobných, výrobných , odbytových fáz; * podiel zahraničných majetkových účastí na celkovom kapitáli podniku, počet a charakter týchto účastí z hľadiska toho, či táto účasť má vo vzťahu k podniku technologickú a ekonomickú nadväznosť; * podiel dcérskych spoločností v zahraničí a počet krajín, v ktorých sa nachádzajú, obrat a zisk vyprodukovaný v nich a ich podiel na celkovom obrate a zisku, stupeň závislosti dcérskych spoločností od materskej spoločnosti, miera zladenosti obchodnej politiky materskej a dcérskych spoločností, rozsah a charakter účasti dcérskych spoločností na vnútropodnikovej deľbe práce z hľadiska toho, do akej miery vytvárajú funkčný komplex so synergickým efektom, miera **multinacionálnosti zloženia kapitálu a manažmentu** v materskej a dcérskych spoločnostiach.   Globalizácia je teda mnohotvárna, má mnoho foriem. Za hlavný rozpor v tomto procese považujem rozpor obsiahnutý v **globálnom zhodnocovaní pôdy, práce a kapitálu**. Globálny podnik na jednej strane v strategickom plánovaní a reálnom fungovaní **nekompromisne využíva celosvetový priestor**, jeho podmienky a faktory, no na druhej strane **zhodnocovanie kapitálu** podriaďuje svojim partikulárnym **ziskovým** kritériám.  **Záver**  Monitoring médií SPPK priniesol na prvom mieste článok: *Podnikateľ Vadala rozbehol povolenia aj bez súhlasu* (bol zavretý). Dnes potrebujeme novú **paradigmu**, teda konšteláciu názorov vnímania civilizácie, hodnôt a postupov, ktoré budú zdieľať príslušníci budúcej civilizácie, spoločenstva. Ide o fundamentálne idey, znalostný fond, všeobecne uznávané princípy (čiže najzakladanejšie zákony), súbor metód, modelov, poznatkov a presvedčení, ktoré spolu budú tvoriť základ **nového fungovania ekonomiky a spoločnosti**. Pár faktov, ktoré som uviedol o Slovensku sú ozaj **výpovedné**; opisujú globalizáciu, ktorú zažívame.  Budúci vývoj **foriem globalizácie** má zásadný význam pre malé krajiny (ako je aj Slovensko) má to priam existenčný význam, ak **nechcú byť** len pasívnym objektom (ako doposiaľ), na ktorý priam chaoticky dopadajú **dôsledky globalizácie**, ale majú eminentný, prvoradý záujem **byť aktívnym subjektom**, ktorý v rámci svojich možností jednak eliminuje, alebo aspoň zmierňuje ohrozenia a nepriaznivé účinky globálneho prostredia a jednak globálne **rozvojové** príležitosti a šance čo najužitočnejšie využíva. **Preto je teda globalizácia a civilizácia na rázcestí.** Škodiť je pomerne jednoduché. Musí si to uvedomiť vláda a tvorcovia hospodárskej politiky, a to už dnes. ***Súčasný trend nemôže pokračovať***.  Bratislava, 7. februára 2024  <https://www.reminiscencie-sucasnost.sk/su-globalizacia-a-civilizacia-na-razcesti/>   |  |  | | --- | --- | |  |  | |

|  |  |
| --- | --- |
|  |  |